ПРОТОКОЛ № 17
от заседанието на Комисия по правни въпроси 
на Висшия съдебен съвет, проведено на 25 май 2015 г.

Днес, 25 май 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА						НЕЗАБРАВКА СТОЕВА - отсъства  

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

По внесената допълнителна точка и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следната допълнителна точка:
- Писмо от Драгомир Йорданов – директор на Националния институт на правосъдието (НИП), относно покана за семинар „Езиково-терминологични аспекти на правото на Европейския съюз, изпратено с решение на комисия „Международна дейност” от 21.05.2015 г.

Д Н Е В Е Н   Р Е Д:

1. ОТНОСНО: Проект на Наредба за вписването, квалификацията и възнагражденията на вещите лица, изпратен от Министерство на правосъдието.
КОМИСИЯТА ПО ПРАВНИ ВЪПРОСИ
Р Е Ш И:

1.1. ДА СЕ ПРЕДОСТАВИ проекта на Наредба за вписването, квалификацията и възнагражденията на вещите лица на Гражданския съвет и на апелативните, окръжните и административните съдилища за изразяване на становище в срок до 08.06.2015 г.
1.2. В СЪЩИЯ СРОК апелативните, окръжните и административните съдилища да изразят становища и по Наредба № Н-1/16.05.2014 г. за съдебните преводачи, в случай че срещат затруднения при прилагането й.

2. ОТНОСНО: Писмо от председателя на Административен съд – София-област с молба за становище относно държавни такси.

КОМИСИЯТА ПО ПРАВНИ ВЪПРОСИ
Р Е Ш И:

2.1. Решението на ВСС по протокол № 11/23.03.2011 г. следва да се прилага и в случаите на внесена държавна такса в друг съд, поради допусната техническа грешка.
2.2. Решението по т. 2.1. да се изпрати на председателя на Административен съд – София-област. 

3. ОТНОСНО: Проект на споразумение за сътрудничество, изпратен от Камарата на частните съдебни изпълнители.

КОМИСИЯТА ПО ПРАВНИ ВЪПРОСИ
Р Е Ш И:

3.1. ОТЛАГА разглеждането за следващото заседание на комисията, за когато следва да се отразят обсъжданите корекции.
3.2. ДА СЕ ИЗГОТВЯТ примерни образци на покана за доброволно изпълнение по чл. 182, ал. 1 от ДОПК и възлагателно писмо по чл. 3, ал. 3 от споразумението за сътрудничество като приложения към проекта на споразумението.
3.3. ОПРЕДЕЛЯ представител от страна на ВСС за комуникация Саша Харитонова - директор на дирекция „Правна”.
3.4. ОДОБРЯВА проекта за изменение и допълнение на чл. 264, ал. 2 от Закона за съдебната власт, предоставен от Асоциацията на държавните съдебни изпълнители.
3.5. Решението по т. 3.1. да се предостави на дирекция „Финанси и бюджет” за становище.

4. ОТНОСНО: Екземпляр от Решение № 199/15.05.2015 г. по Преписка № 232/2013 г. на Комисията за защита от дискриминация и писмо от Елка Йорданова Филчева-Ерменкова с вх. № 11-06-597/22.05.2015 г.

КОМИСИЯТА ПО ПРАВНИ ВЪПРОСИ
Р Е Ш И:

4.1. ПРИЕМА за сведение Решение № 199/15.05.2015 г. по Преписка № 232/2013 г. на Комисията за защита от дискриминация.
4.2. Решението да се предостави на дисциплинарния състав по дисциплинарно дело № 27/2013 г. по описа на ВСС както и писмото от Елка Йорданова Филчева-Ерменкова с вх. № 11-06-597/22.05.2015 г.

5. ОТНОСНО: Адрес на новия сайт на ВСС: http://tara.vss.justice.bg/new/

КОМИСИЯТА ПО ПРАВНИ ВЪПРОСИ
Р Е Ш И:

5.1. ПРИЕМА за сведение адреса на новия сайт на ВСС.
5.2. ПРЕДЛАГА в раздела на комисията да се създаде нов подраздел „становища”.
5.3. ПРЕДОСТАВЯ решението по т. 5.1. на Комисия „Публична комуникация”. 

6. ОТНОСНО: Писмо от изпълнителния директор на НАП за съгласуване относно събиране на лихви върху имуществени санкции и санкции от вид „парична равностойност”, изпратено с решение на комисия „Бюджет и финанси” от 13.05.2015 г.

КОМИСИЯТА ПО ПРАВНИ ВЪПРОСИ
Р Е Ш И:

6.1. ДА СЕ РЕДАКТИРА отговора в съответствие с писмото на НАП, както следва: „Съдилищата налагат имуществени санкции в случаите по чл. 83а от ЗАНН, по чл. 287, ал. 1 от АПК, когато органа по изпълнението е държавен съдебен изпълнител и по чл. 53, ал. 2, б. „б” от НК по отношение на санкции от вид „парична равностойност” на имущество, придобито чрез престъпление, ако същото не подлежи на връщане или възстановяване и същото е било отчуждено или липсва.
В тези случаи лихви не се дължат, тъй като това не е предвидено изрично в съответния закон.”
6.2. ДА СЕ ИЗПРАТИ решението по т. 6.1. на Комисия „Бюджет и финанси” по компетентност.

7. ОТНОСНО: Уведомление от и.ф. председателя на Софийски градски съд относно системно неспазване на сроковете, предвидени в процесуалните закони, от съдия Иво Петров от Районен съд гр. Ботевград.

КОМИСИЯТА ПО ПРАВНИ ВЪПРОСИ
Р Е Ш И:

7.1. ДА СЕ ИЗПРАТИ уведомление на административния ръководител на Апелативен съд – София да упражни правомощията си, като направи необходимото, съдия Иво Петров да реши просрочените дела, чрез института на командироването.
7.2. ДА СЕ ИЗПРАТИ уведомлението на Комисия „Дисциплинарни производства” по компетентност.

8. ОТНОСНО: Уведомление от Стоян Петров Георгиев – съдия в Районен съд гр. Средец относно изпълнение на функции като административен ръководител.

КОМИСИЯТА ПО ПРАВНИ ВЪПРОСИ
Р Е Ш И:

8.1. ПРИЕМА за сведение, тъй като Стоян Петров Георгиев е назначен на и. ф. административен ръководител на Районен съд – Средец с решение на ВСС по протокол № 23/07.05.2015 г., т. 13.

РАЗНИ:

9. ОТНОСНО: Писмо от министъра на финансите за включване на представител в състава на работна група за изготвяне на предложения за усъвършенстване на регулаторната рамка на производството по несъстоятелност. 

КОМИСИЯТА ПО ПРАВНИ ВЪПРОСИ
Р Е Ш И:

9.1. ДА СЕ УВЕДОМЯТ търговските отделения на Върховен касационен съд, Апелативен съд – София и Софийски градски съд за изпращане на представители за включване в работна група за изготвяне на предложения за усъвършенстване на регулаторната рамка на производството по несъстоятелност.

ДОПЪЛНИТЕЛНИ ТОЧКИ:

10. ОТНОСНО: Писмо от Драгомир Йорданов – директор на Националния институт на правосъдието (НИП), относно покана за семинар „Езиково-терминологични аспекти на правото на Европейския съюз, изпратено с решение на комисия „Международна дейност” от 21.05.2015 г.

КОМИСИЯТА ПО ПРАВНИ ВЪПРОСИ
Р Е Ш И:

 10.1. ПРИЕМА за сведение предоставеното от комисия „Международна дейност” писмо на директора на Националния институт на правосъдието.

ПРЕДСЕДАТЕЛ
НА КОМИСИЯТА:		/п/     
                          ЮЛИАНА КОЛЕВА